Aivars Madris

Aivars Madris (dzimis 1987. gada 24. septembrī Liepājā) ir latviešu dzejnieks un kritiķis.

 Biogrāfija 
A. Madris uzaudzis Liepājā. Beidzis Liepājas 15. vidusskolu (2006). Ieguvis bakalaura grādu Latvijas Universitātes Filoloģijas un mākslas zinātņu fakultātē (2009). No 2007. gada strādājis tulkošanas uzņēmumos. No 2014. līdz 2018. gadam Rakstniecības un mūzikas muzeja projektu kurators. Kopš 2018. gada darbojas Latvijas Republikas Zemessardzē.Aivars Madris. Literatura.lv.

Rakstījis dzejoļus, tie publicēti žurnālā "Latvju Teksti", interneta žurnālos "Punctum" un "Satori", kā arī "Satori" izdotajos grāmatžurnālos. 2019. gadā apgādā "Neputns" iznāca A. Madra debijas dzejoļu krājums "Zonas", kas tika nominēts Dzejas dienu balvai (2019) un Latvijas Literatūras gada balvai debijas kategorijā (2020). Publicējis Šāronas Oldsas, Frenka O’Haras, Augusta Kleincālera un citu amerikāņu autoru atdzejojumus. Kopš 2016. gada darbojas Preiļu konceptuālistu dzejas grupā.

Publicējis recenzijas par literatūru un kino. 2025. gadā ieguvis Normunda Naumaņa balvu par portālā "Delfi" publicētajām filmu recenzijām.Gada balvu mākslas kritikā saņem Aivars Madris; jaunā kritiķa veicināšanas balvu – Rūdis Bebrišs. LSM.lv.

 Atsauces 

Kategorija:Latviešu valodā rakstošie
Kategorija:Latvijas literatūras kritiķi
Kategorija:Latvijas dzejnieki